**Pie skolas jaunas kāpnes**

Skaistkalnes muiža ir republikas nozīmes arhitektūras piemineklis, ar ko var lepoties ikviens skaistkalnietis. Skola cenšas ēku un apkārtni pēc iespējas uzturēt labā kārtībā. Katru gadu ceļotāji apmeklē Skaistkalni un īpaši daudz viesu ir Kanepenes svētku laikā. No Mēmeles krasta skatu uz vecajām dzirnavām un Lietuvu vēroja tikai drosmīgie. Nevienam nav noslēpums, ka kāpnes bija kritiskā stāvoklī.

Šī gada 21. martā atsaucoties Vecumnieku novada Domes aicinājumam, sapulcējās Skaistkalnes vidusskolas Padome, lai izveidotu darba grupu „Pie skolas” . Galvenais uzdevums - realizēt gandrīz katra skaistkalnieša sapni , sakārtot pieeju pie upes.

 Grupas sastāvā : Daina Pelne, Ina Puziņa, Agita Aužele, Svetlana Štrobindere, Edmunds Pavārs, Jānis Mednis, Ērika Sļipecka, Zita Smalganoviča, Lolita Silakaktiņa, Gunta Romanovska un Sarmīte Maskalāne. Projekta rakstībā palīdzēja skolas direktore S. Vāverniece , sekretāre G. Grīnberga un zēnu mājturības un tehnoloģiju skolotājs G. Puziņš.

Rezultāts priecēja! Tika piešķirti 300 Ls , lai realizētu savus uzdevumus. Protams, visus sapņus par labiekārtotu peldvietu nevarējām realizēt finanšu nepietiekamības dēļ, bet uzskatu, ka sākums ir paveikts . Tika demontētas vecās kāpnes un uzstādītas jaunas kāpnes (ar noņemamu pēdējo posmu pavasara plūdu dēļ) . Vasarā būs uzstādīta laipa, pa kuru varēs ieiet Mēmelē.

Šodien gribu teikt milzīgu paldies visiem ,visiem, kur piedalījās kāpņu demontāžas un uzstādīšanas darbos, jo palīdzēja visi- gan skolēni, gan vecāki, gan vecvecāki, gan kaimiņi, gan bijušie skaistkalnieši. Īpašs paldies Aivaram Kundziņam par pacietību un atbalstu.

 Projekta īstenošana deva Skaistkalnes pagasta iedzīvotājiem un viesiem kvalitatīvu pieeju upes krastam .

Ērika Sļipecka